Ńdɔ ǹnə́m ó ngábábi Ǹtondôbə ású ńnam wóé, nyé a dzǔ fɔ̄ɔ̄ fə ayɔŋ díé. 19Ǹtondôbə a yalan ayɔŋ díé: “Mazu mína lóm óvə̄ga, ǹkɔn wɔ̂n ai m̀kpámáŋ ḿbɔ́n. Myǎyi dzyé, ńdɔ̄ fə mǎ ngābǎd kig mína bɔ̌ éwoe loě məyɔŋ. 20Ényɔ́ ā sɔ́ á ńnam âkoé mayi nyé tsīdan óyǎb ai mínā, mayi nyé tíndī á ńkōd ńnam, ḿfág sí é nə̄ álɛ̌d alɛ̌d. Bə́nɔ́nī bóé báwulu nyé ósū, á máŋ yā á ńnam kídí, ébá báwulu nyé á mvús a máŋ yā á ńnǎm ngōgé; m̀bə̂ enyum a yi kúndi, ebɔ̌l ényum yâyi sɔ́ wē, owé ǎ bɔ̄ bod bə́ mam.” 21Ǎ sí, tə wambáda, sáná ai məfon, tǎg: amú Ńtondôbə a bɔ biyə̌ŋ bí mam. 22Mína tsíd yā məfan, mǐ bə́ ḿbāda: bikodog bí dúgan yǎ mǎn fáī bīlɔ́g, bilé byáwūm bibumá, adzab ai elé wɔ́n byávə̄ ákūmá dábán.